397 
Hvad Grønlænderne ville vide om Hvaldyrenes 
Fødsel. 
Meddelt af Cfhr. Lutken. 
Allerede for flere Aar siden liar Hr. Professor Steens trup med¬ 
delt mig en Optegnelse af afdøde Direktør 01 r i k om et Forhold 
ved Hvaldyrenes Fødsel, der — Iagttagelsens Rigtighed forudsat 
— har en ikke ringe Interesse. Jeg har vel omtalt Sagen påa 
de Forelæsninger over Hvaldyrene, som jeg holdt for nogle Aar 
siden, men ikke hidtil fundet mig foranlediget til at give den større 
Publicitet, fordi isolerede Iagttagelser og korte Notiser let drukne 
i den videnskabelige Litteraturs stride Strøm, og der ikke forelaa 
mig nogen anden Sag, i Forbindelse med hvilken denne kunde finde 
Omtale paa naturlig Maade. Imidlertid ere Hvaldyrenes Livsforhold 
og Naturhistorie atter i den senere Tid bievne fremdragne, især 
ved Dr. Guldbergs Meddelelser 1 ), og Læsningen af disse har 
været mig en Tilskyndelse til ikke længere at tilbageholde denne 
Meddelelse, der synes mig i al Fald at fortjene Opmærksomhed 
selv hos dem, der muligen maatte betvivle dens Paalidelighed. 
i) G. A. Guldborg: Bidrag til Cetaceornes Biologi. Om Forplantningen 
og Drægtigheden hos de nordatlantiske Bardehvaler. Christiania Vi¬ 
denskabs-Selskabs Forhandlinger 1886. Nr. 9. 
Samme: Zur Biologie der nordatlantiscken Finwall - Arten. Zoolo- 
gisclie Jahrbiicker. II. Bd. 1886. 
